《山行》
清代·赵国华

驱车入丛山，行行夕阳暮。人迹杳然绝，取径傥已误。

乱石来相杳，崎岖有余怒。返照瞰高草，乔木奥前路。

垂崖似古门，想像俨深固。鬼魅良可愁，神仙亦堪怖。

我生贵平易，不欲得奇数。言念采樵子，愿因觅栖住。

作者简介：（1838—1894）直隶丰润人，字菁衫。同治二年进士，分山东任知县。光绪间擢署按察使。操守廉峻，治事慎密。善诗文。有《青草堂集》。